CELEX: C2007/269/129
Language: hu
Date: 2007-11-10 00:00:00
Title: F-85/07. sz. ügy: 2007. augusztus 22-én benyújtott kereset – Anselmo és társai kontra Tanács

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/71
            
         2007. augusztus 22-én benyújtott kereset – Anselmo és társai kontra Tanács
   (F-85/07. sz. ügy)
   (2007/C 269/129)
   Az eljárás nyelve: francia
   Felek
   
      Felperesek: Ana Anselmo (Brüsszel, Belgium) és társai (képviselő: S. Pappas ügyvéd)
   
      Alperes: az Európai Unió Tanácsa
   Kereseti kérelmek
   
               —
            
            
               a Közszolgálati Törvényszék semmisítse meg egyrészt a kinevezésre jogosult hatóság 2007. május 11-i azon határozatait, amelyekkel elutasította a felpereseknek, akik a B/277 belső versenyvizsga sikeres résztvevői, a tanúsítványi eljárás végrehajtásának szabályairól szóló, 2004. december 2-i tanácsi határozatban meghatározott tanúsítványi eljárásban részesülő tisztviselők közötti eltérő bánásmódra vonatkozó panaszait, és másrészt az e panaszokkal vitatott határozatokat;
            
         
               —
            
            
               a Közszolgálati Törvényszék állapítsa meg az Európai Közösségek tisztviselői személyzeti szabályzata XIII. melléklete 5. cikke (2) bekezdésének azáltal történő megsértését, hogy a B/277 belső versenyvizsga sikeres résztvevőinél nem ismerték el a besorolási fokozatban eltöltött szolgálati időt;
            
         
               —
            
            
               a Közszolgálati Törvényszék állapítsa meg az egyenlő bánásmód és a gondos ügyintézés alapelveinek mind a besorolási fokozatban eltöltött szolgálati idő figyelmen kívül hagyásából, mind a kizárólag a sikeres résztvevőket érintő mobilitás követelményéből adódó megsértését;
            
         
               —
            
            
               következésképpen a Közszolgálati Törvényszék a megtámadott jogi aktusok megsemmisítésén keresztül rendelje el a besorolási fokozatban eltöltött szolgálati időnek a sikeres résztvevők tekintetében történő elismerését;
            
         
               —
            
            
               a Közszolgálati Törvényszék a Tanácsot kötelezze a költségek viselésére.
            
         Jogalapok és fontosabb érvek
   A felpereseket, akik a Tanács Főtitkársága által 2007. július 9-én közzétett B/277 belső versenyvizsga sikeres résztvevői, a B besorolási osztályban először a C és D besorolási osztályban eltöltött szolgálati időt figyelembe véve nevezték ki. Ezt követően a besorolási fokozatban eltöltött szolgálati idejüket a szolgálatuk megkezdésének időpontjára korlátozták, miközben a tanúsítványi eljárás, és nem a versenyvizsga alapján a B besorolási osztályba került személyi állomány tagjai megtarthatták a szóban forgó szolgálati időt. Ilyen körülmények között a felperesek a fenti kérelmekben említett rendelkezések és alapelvek megsértésére hivatkoznak.